
Meza angla lingvo 


La meza angla lingvo estas la angla lingvo parolata de 1000 ĝis 1500, post la invado de Anglio fare 
Vilhelmo la Konkerinto en 1066 kaj antaŭ la invento de la presilo. Ĝi estis la lingvo de la kamparano kaj 
buĉisto, ne la lingvo de la reĝo kaj la kortegano, kiu parolis la francan. Ĝi estas la lingvo de Geoffrey 
Chaucer. Ĝia kodo de ISO 639 estas enm. 

La angla antaŭ 1000 estis la anglosaksa lingvo. Post 1500 estas la epoko de la moderna angla lingvo. 

Eksteraj ligiloj 


Historio 


1000 


Syddan woes geworden poet he ferde purh pa ceastre and poet castel: godes rice prediciende 
and bodiende. and hi twelfe mid. And sume wif pe wceron gehcelede of awyrgdum gastum: 
and untrumnessum: seo magdalenisce maria ofpoere seofan deoflu uteodon: and iohanna 
chuzan wif herodes gerefan: and susanna and manega odre pe him of hyra spedum penedon; 

- Luko 8.1-3 (https://eo.wikiquote.org/wiki/Biblio) 


Kiam la vikingoj venkis Anglion, ili ankaŭ venkis nordan Francion kaj franciĝis (kiel en Anglio ili angliĝis). 
En 1066, estrita de Vilhelmo la Konkeranto, ĉi tiuj francigitaj vikingoj, la normanoj, atakis, venkis kaj regis 
Brition (kaj ankoraŭ regis nordan Francion). La lando fariĝis trilingva. La franca fariĝis la lingvo de reĝo kaj 
sinjoro, la latina la lingvo de pastro kaj profesoro, kaj la angla la lingvo de la popolo. 

Tio profunde ŝanĝis la anglan. 

Eĉ nun, post unu mil jaroj, la normana klasosistemo ankoraŭ estas videbla en la angla: la vortoj por 
vulgaraĵoj devenas de malnova angla: ekzemple, pig (porko), cow (bovino), dog (hundo) kaj house (domo). 

La vortoj de aĵoj de la riĉulo kaj reganto, devenas el la mezepoka franca: ekzemple, pork (porkviando), beef 
(bovviando), court (kortego), judge (juĝisto), jury (ĵurio), parliament (parlamento), honor (honoro), courage 
(kuraĝo), rich (riĉa) kaj study (studo). Eĉ la vorto por la malriĉuloj venis de la francoj: poor. 

E1 la normana epoko devenis la triobla vortaro de la angla. Ekzemple, la angla havas tri vortojn signifantajn 
"reĝa": kingly de la malnova angla, royal de la franca kaj regal de la latina. Ĉiu portas diversan nuancon. 







La malnova angla kingly enmensigas fabelan reĝon; la franca royal, la ampleksan paradon de mezepoko 
kortego; kaj la latina regal, la noblan mienon kaj manieron de reĝo, la reĝo abstrakta. 

Ŝanĝo pli profunda okazis en la gramatiko. Iom post iom, la riĉularo kaj registaro reangliĝis. Sed la nova 
angla ne aspektas same kiel la malnova. La malnova angla, same kiel iu ajn bona hindeŭropana lingvo de sia 
tago, enhavas multe de gramatikaj finaĵoj. Sed en la buŝo de la francalingvano, la finaĵoj estis perditaj kaj 
forgesitaj, la angla rompita kaj kruda, uzante vortordon anstataŭ la ĝustajn finaĵojn. Lingvo malĝusta, sed 
ankoraŭ lingvo komprenebla, kaj antaŭ ĉio, lingvo simpligita. Kaj, ĉar la reangliĝanto havis riĉecon, 
potencon kaj altan rangon, lia angla lingvo ne estis mokita sed anstataŭ fariĝis la angla lingvo. 

La lingvo ankaŭ simpliĝis ĉar dum la francaj jarcentoj, klerigita klaso mankis al anglalingvanoj, klaso kiu 
povis bremsi la rapidan, krudan ŝanĝon. 


1300 

Post la normanigado de la lingvo, la angla preskaŭ fariĝis moderna: 


And it is don, aftirward Jesus made iourne bi cites & castelis prechende & euangelisende pe 
rewme of god, & twelue wip hym & summe wymmen pat weren helid of wicke spiritis & 
sicnesses, marie pat is clepid maudeleyn, of whom seuene deuelis wenten out & Jone pe wif 
off chusi procuratour of eroude, & susanne & manye opere pat mynystreden to hym of her 
facultes 

- Luko 8.1-3 


En la jarcento XIV, la angla finfine fariĝis la lingvo de registaro. Ĉi tiu estas la jarcento de la granda poeto 
Chaucer. 

Eksteraj ligiloj 

■ A Treatise on the Astrolabe (http://art-bin.com/art/oastro.html) "Pri la astrolabo", mezangla 
teksto de Geoffrey Chaucer , (1391) . 


Elŝutita el "https://e 0 .wikipedia. 0 rg/w/index. php?title=Meza_angla_lingvo&oldid=6647349" 


Ĉi tiu paĝo estis lastafoje redaktita je 21:00,17 jun. 2019. 

La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj 
aplikeblas. Vidu la uzkondiĉojn por detaloj. 





